钦定古今图书集成/明伦汇编/官常典/第706卷 > 弘演
## 钦定古今图书集成/明伦汇编/官常典/第706卷 > 弘演

按《吕氏春秋》：卫懿公有臣曰弘演，有所于，使翟人攻
卫。其民曰：君之所予位禄者，鹤也；所贵富者，宫人也。
君使宫人与鹤战，予焉能战。遂溃而去。翟人至，及懿
公于荥泽，杀之，尽食其肉，独舍其肝。弘演至，报使于
肝毕，呼天而啼，尽哀而止，曰：“臣请为襮。”因自杀。先出
其腹，实内懿公之肝。桓公闻之曰：“卫之亡也，以为无
道也。今有臣若此，不可不存。”于是复立卫于楚丘弘
演可谓忠矣。杀身出生以徇其君，非徒徇其君也。又
令卫之宗庙复立，祭祀不绝，可谓有功矣。